אורן לביא (מנכ"ל)

אורן לביא (נולד ב-26 ביולי 1976) הוא איש ציבור ומנהל ישראלי המכהן כמנכ"ל משרד החקלאות וביטחון המזון מפברואר 2023. מאז שנת 2006 ועד למינויו למנכ"ל משרד החקלאות, כיהן לביא כראש המטה ויועצו של חבר הכנסת אבי דיכטר. בצבא שירת בחיל הים. שימש סמנכ"ל ברשת "לחם ארז" של השף ארז קומרובסקי, היה ממקימי עמותת "ממשל מקומי מתקדם", לטובת שיפור, חיזוק וקידום של השלטון המקומי בישראל. הוא עמד בראש העמותה במשך כשנה. לביא החל את פעילותו הציבורית בשנת 2006, כאשר מונה ליועץ השר לביטחון הפנים, חבר הכנסת אבי דיכטר, תפקיד אותו מילא גם במהלך מלחמת לבנון השנייה ובזמן "מבצע עופרת יצוקה". בשנת 2012, מונה לביא לראש המטה של השר להגנת העורף, אבי דיכטר. באותה התקופה, ליווה אותו במהלך מבצע "עמוד ענן", והיווה חלק משמעותי בקביעת עקרונות הטיפול בחזית האזרחית בשעת חירום, תוך תכלול הקשר בין פיקוד העורף, רשות חירום לאומית, מל"ח והסדרת הסמכויות בין המשרד להגנת העורף למשרד הביטחון. בשנת 2013, כיהן לביא כמנהל לשכת יו"ר הקרן לרווחה לנפגעי השואה בישראל. במסגרת תפקידו, הקים את מערך גיוס התרומות והיה שותף בהובלת גיוס של כ-54 מיליון ₪ למען קידום פרויקטים מטעם הקרן, לטובת רווחתם של נפגעי השואה בישראל. בשנת 2014, מונה כחבר ועדת המלגות, קרן מלגות לסטודנטים דרוזים ע"ש רס"ן סלים שופי, שם כיהן עד 2020. במקביל, בשנת 2016, מונה כחבר האספה הכללית, בקרן לרווחת נפגעי השואה בישראל, וכיהן בה במשך שבע שנים. בין השנים 2016–2019, כיהן לביא כראש המטה של ח"כ אבי דיכטר בעת כהונתו כיו"ר ועדת חוץ וביטחון בכנסת. לאחר מכן, בסוף שנת 2019 מונה לראש מטה סגן שר הביטחון. במהלך תפקידו, שם דגש על היערכות נכונה לשעת חירום ולמשברים. בין השנים 2020–2022, כיהן לביא כראש המטה של ח"כ דיכטר, ששימש יו"ר הוועדה לפיקוח על הקרן לניהול הכנסות המדינה מהיטל רווחי גז ונפט. לביא הוא נינו של הרב אברהם אלנדאף אשר שימש מנהיג קהילת התימנים בירושלים ועמד בראשה במשך 35 שנים. לצד עבודתו במהלך השנים, ניהל לביא את הגיוס והענקת מלגות במסגרת קרן המלגות EXCEL-HT לסטודנטים דרוזים. לביא בעל תואר ראשון במנהל עסקים עם התמחות בניהול ושיווק, ותואר שני בניהול עם התמחות ביזמות ושינוי ארגוני. בנוסף, לביא בוגר קורס דירקטורים ונושאי משרה בכירה, ובוגר תוכנית הכשרה במתן ייעוץ למנהלים מאוניברסיטת רייכמן. בחודש פברואר 2023 מונה למנכ"ל משרד החקלאות וביטחון המזון. עם כניסתו לתפקיד, מוביל לביא שורה של צעדים שמטרתם היא הבטחת ביטחון המזון של מדינת ישראל, תוך חיזוק והגדלת התוצרת החקלאית הטרייה המיוצרת בישראל, עידוד תוצרת חקלאית ישראלית בצל מלחמת "חרבות ברזל", פתרון משבר הידיים העובדות בחקלאות תוך הגדלת מכסת העובדים הזרים לענף החקלאות ב-40 אלף נוספים וזאת בשיתוף פעולה ותיאום עם כלל ארגוני החקלאים ומועצות הייצור – מועצת הלול, מועצת הצמחים ומועצת החלב. במהלך כהונתו כמנכ״ל משרד החקלאות וביטחון המזון מוביל לביא את שינוי ייעודו ושמו של המשרד למשרד החקלאות וביטחון המזון, תוך לקיחת האחריות על גיבוש התכנית הלאומית לביטחון המזון הנשענת על תוצרת חקלאית מקומית טרייה, בשילוב עם כל משרדי הממשלה הרלוונטיים. ביום 30.6.24 במסגרת החלטת ממשלה מס׳ 1937, החליטה הממשלה בדבר שינוי שם משרד החקלאות ופיתוח הכפר ל״משרד החקלאות וביטחון המזון״ וזאת על רקע צמצום סמכויות המשרד בתחום פיתוח הכפר והצורך הלאומי בתכנון ביטחון המזון, בהתאם למיקוד עיסוקו ומיצובו של המשרד כעוסק בביטחון המזון הלאומי מכוח פיקוחו על תוצרת חקלאית טרייה (מזון גולמי). במהלך חודש אוגוסט 2024 פעל לביא לקביעת סמליל חדש והטמעתו בקרב כלל יחידות המשרד באשר הן, אשר ישקף את עיסוקו של המשרד בחקלאות המקומית ובתוך כך בהבטחת ביטחון המזון הלאומי. סמל המדינה, המנורה שנכלל גם בסמליל היוצא, נשמר כסימן ההיכר של המשרד, אשר משקף ממלכתיות וקידמה, לצד שילוב בין ענפי החקלאות המרכיבים את ביטחון המזון הלאומי ומסמלים את החשיבות הרבה של כל אחד מהם (חקלאות ימית, צמחית, מדברית וענפי החי). ביום 18.7.24 הקים לביא לראשונה בתולדות משרד החקלאות את מינהל ביטחון המזון, לתפקיד ראש המינהל נבחר מר יובל ליפקין. מינהל זה צפוי להוביל את גיבוש התכנית הלאומית לביטחון המזון - המזון מן החי, הצומח ומן המים. עם פרוץ מלחמת "חרבות ברזל", המשרד מיקד את עיסוקו בכל הקשור לביטחון המזון הגולמי של מדינת ישראל ואת פעילות חדר המצב שנפתח עם פרוץ המלחמה למעקב אחר הנושא. בתוך כך, יחד עם משרדי ממשלה נוספים, משרד החקלאות מוביל את גיבוש התכנית הלאומית לביטחון מזון של מדינת ישראל, מתוך מטרה להבטיח את יכולת ייצור המזון המקומית ואספקת מזון סדירה של מזון בריא ובר-השגה כיום ובעתיד, בכמות, איכות, מגוון ונגישות פיזית וכלכלית לכלל האוכלוסייה בישראל. המהלך הינו חלק משינוי תפיסה של ממש בדומה לנעשה במדינות רבות מפותחות ומתקדמות בעולם. במהלך השנה האחרונה, מדינת ישראל מתמודדת עם איומים על ביטחון המזון הגולמי של אזרחי ישראל, ביניהם פגיעה בפעילות החקלאית, מחסור חמור בכוח אדם, סכנה לסגירת נמלים והקפאות סחר. מעבר לכך, החקלאות העולמית והישראלית סובלות מהתמודדות שינויי אקלים המצריכים התייחסות מקצועית ומתוכננת מראש. עם פרוץ המלחמה היה לביא למנכ״ל הראשון אשר הפעיל חדר מצב מלחמתי במשרד החקלאות. המוקד פעל 24 שעות ביממה, 7 ימים בשבוע והנהלת המשרד כונסה יחד עם מועצות הייצור הרלוונטיות בין פעם לפעמיים ביום לקיום הערכת מצב לצורך הבטחת תוצרת חקלאית טרייה. כך גם, פעל המשרד לתמיכה ב-24 ארגוני מתנדבים לחקלאות בהיקף חסר תקדים של 50 מיליון ש״ח לצורך דאגה להמשך הרציפות התפקודית בשעת המשבר בכוח האדם בענף. מיום כניסתו לתפקיד פעל לביא, לצד אתגרי מלחמת ״חרבות ברזל״ אשר פגעו בענף החקלאות וגרמו למשבר כוח האדם הגדול ביותר בתולדות המדינה עם האיסור על כניסתם של עובדים פלסטינים לצד יציאת 10,000 עובדים זרים מגבולות ישראל. משרד החקלאות היה המשרד היחיד אשר פעל באמצעות תמיכות ומענקים למשקים חקלאיים לצורך המשך הרציפות התפקודית בגין המשך העסקת עובדים זרים עם פרוץ המלחמה. לצד זאת, פעל לביא בהנחיית השר דיכטר להובלת החלטת ממשלה אשר תאפשר להמיר את מכסות העובדים הפלסטינים לענף החקלאות למכסה של 10,000 עובדים זרים, פתרון זה היווה ציון דרך בהתמודדות המשרד ואיפשר תוך חודשים בודדים את חזרתם של 17,000 עובדים זרים חזרה לישראל, מספר חסר תקדים של עובדים זרים שגויסו לענף בקרב כלל משרדי הממשלה. בהמשך, פעל להגדלת מכסת העובדים הזרים לחקלאות ב-20,000 היתרים נוספים לענף, כך שמכסת העובדים הזרים לחקלאות תעמוד מיום 24.6.24 על 70 אלף עובדים זרים וזאת על מנת לאפשר ולהגדיל את התוצרת המקומית הטרייה, להוזיל את יוקר המחיה ולהבטיח את ביטחון המזון של תושבי מדינת ישראל. כל זאת התאפשר באמצעות תהליכים ממשלתיים ארוכים אשר העבירו את האחריות במסגרת החלטת ממשלה מס׳ 1752 מיום 15.5.2024 מחברי הממשלה לוועדת מנכ״לים, כל זאת מתוך מדיניות המשרד למתן האפשרות לחקלאים להעסיק עובדים זרים לפי יכולתם ולא על פי הקצאה ממשלתית מוגבלת אשר נוהלה על פי מודל קיצוץ, אשר בוטל על ידי השר דיכטר, ערב הגדלת המכסה האמורה. יצוין כי ביולי 2023 פעל המשרד להגדלת המכסה ב-9,000 עובדים זרים במסגרת החלטת ממשלה מס׳ 860 מיום30.7.23. לאחר מכן פעל לראשונה בתולדות המשרד להסרת המגבלה של העסקת עובד זר יחיד בענפי בעלי החיים המתוכננים (רפתות ולולים), דבר אשר אפשר התייעלות רבה בענפים אלו. לביא גדל והתחנך בהרצליה, נשוי, אב לשלושה בנים ומתגורר ברעננה. מדיה וקבצים בנושא אורן לביא בוויקישיתוף אורן לביא מנכ"ל המשרד, באתר משרד החקלאות וביטחון המזון. אורן לביא, מנכ"ל משרד החקלאות, המשימה של החלוצים החדשים - הצלת החקלאות הישראלית, באתר אייס, 30 באוקטובר 2023 נווית זומר, "כשבסופר חצי שעה אין חלב על המדפים כולם בפאניקה, בלי תכנון יהיה גרוע יותר", באתר ynet, 9 ביוני 2023 מאיה רונן, ‏משרד החקלאות: מכסת העובדים הזרים בענפי החי תגדל בהתאם לגודל המשק, באתר דבר העובדים בארץ ישראל, 26 ביולי 2023 גיא ורון, ‏במשרד החקלאות מתכננים: מיתוג מחדש ועדכון מדיניות, באתר ‏מאקו‏, 18 במרץ 2024 ענף החלב פועל באופן סדיר – אין מחסור בחלב גולמי ובמוצרי החלב, באתר כאן ישראל | kanisrael | כאן נעים | kan-naim, ‏2023-10-31 מנכל משרד החקלאות אורן לביא: יוצאים למסע משותף להבטחת ביטחון המזון של מדינת ישראל, באתר פורטל חקלאות טבע וסביבה נווית זומר, "כשבסופר חצי שעה אין חלב על המדפים כולם בפאניקה, בלי תכנון יהיה גרוע יותר", באתר ynet, 9 ביוני 2023 נווית זומר, מירב קריסטל, מגדלים בעוטף: "זורקים עגבניות לפח, הרשתות מלאות בעגבניות מטורקיה", באתר ynet, 25 באוקטובר 2023 גיא ורון, ‏במשרד החקלאות מתכננים: מיתוג מחדש ועדכון מדיניות, באתר ‏מאקו‏, 18 במרץ 2024 משרד ראש הממשלה, החלטת ממשלה מס׳ 1320 מיום 21.1.24 שעניינה עובדים זרים בענף החקלאות ותיקון החלטת ממשלה, באתר משרד ראש הממשלה, החלטות ממשלה, ‏21.1.24 הוועדה לעניין עובדים זרים, החלטה של ועדת המנכלים לעניין עובדים זרים על הקצאת מכסה לענף החקלאות, באתר משרד ראש הממשלה, אגף כלכלה ותשתיות, ‏24.6.2014 משרד ראש הממשלה, החלטת ממשלה 1752 מיום 15.5.24 שעניינה ייעול ושיפור הפיקוח והאכיפה על העסקה של עובדים זרים ותיקון החלטות ממשלה, באתר משרד ראש הממשלה, החלטות ממשלה, ‏15.5.24 משרד ראש הממשלה, החלטת ממשלה מס׳ 860 מיום 30.7.23 שעניינה הגדלת מכסות העובדים הזרים במשק ותיקון החלטות ממשלה, באתר משרד ראש הממשלה, החלטות ממשלה, ‏30.7.23 משרד החקלאות וביטחון המזון, משרד החקלאות מעדכן את מודל ההקצאה של העובדים הזרים בענפי החי לצורך הבטחת ביטחון המזון הלאומי, באתר משרד החקלאות וביטחון המזון, ‏25.7.2023